《书王少参朝言薰风笑我卷用韵六首 其一》
明代·苏葵

近鴳蓬蒿也自安，寻常波泽大鹏难。洪纤在物初来定，宇宙饶鹏一掬宽。

论伯论王还论帝，非扬非董亦非韩。等閒探取薰风意，是笑弹冠笑挂冠。

作者简介：广东顺德人，字伯诚。成化二十三年进士。弘治中以翰林编修升江西提学佥事。性耿介，不谄附权贵。为太监董让陷害，理官欲加之刑。诸生百人拥入扶葵去，事竟得雪。在任增修白鹿书院。官至福建布政使。有《吹剑集》。